Ehdotus: neuvoston päätös yhteisön kannan vahvistamisesta vuonna 1986 tehdyn oliiviöljyä ja syötäviksi tarkoitettuja oliiveja koskevan kansainvälisen sopimuksen voimassaolon jatkamisen osalta /* KOM/2003/0318 lopull. - ACC 2003/0112 */





Ehdotus: NEUVOSTON PÄÄTÖS yhteisön kannan vahvistamisesta vuonna 1986 tehdyn oliiviöljyä ja syötäviksi tarkoitettuja oliiveja koskevan kansainvälisen sopimuksen voimassaolon jatkamisen osalta (komission esittämä) PERUSTELUT Vuonna 1986 tehty oliiviöljyä ja syötäviksi tarkoitettuja oliiveja koskeva kansainvälinen sopimus, jonka osapuoli yhteisö on, tuli voimaan 1. heinäkuuta 1986. Sitä muutettiin vuonna 1993, jolloin sen voimassaoloaikaa jatkettiin vuoteen 1998 asti. Sopimuksen voimassaoloa on jatkettu kaksi kertaa kahdella vuodella ensin 31. joulukuuta 2000 asti ja sen jälkeen 31. joulukuuta 2002 asti. Vuoden 2002 joulukuussa sitä jatkettiin 30. kesäkuuta 2003 päättyvällä kuuden kuukauden jaksolla. Vuonna 1986 tehdyn oliiviöljyä ja syötäviksi tarkoitettuja oliiveja koskevan kansainvälisen sopimuksen 61 artiklan sekä sopimuksen muuttamisesta ja voimassaolon jatkamisesta tehdyn pöytäkirjan 9 artiklan nojalla kansainvälinen oliiviöljyneuvosto (IOOC) voi päättää jatkaa sopimuksen voimassaoloa enintään kahdella vuodella kerrallaan. IOOC suunnittelee tekevänsä päätöksen sopimuksen voimassaolon jatkamisesta lisäjaksolla 88. istunnossaan, joka pidetään 23.-27. kesäkuuta 2003. Budjettivaikutukset ovat seuraavat: Euroopan yhteisön rahoitusosuus hallintobudjetista on 781/1000 eli 78,1 prosenttia, ja se maksetaan alamomentista B7-8210. Yhteisön osuus vuoden 2003 IOOC-budjetista on arviolta 4 miljoonaa euroa. Arvio on jaettava kahteen samansuuruiseen osaan, koska sopimusta on jo jatkettu vuoden 2003 ensimmäisen puoliskon ajaksi. Vuoden 2004 alustavassa talousarvioesityksessä tähän on varattu 4 235 000 euroa. Lisäksi sopimuksessa määrätään menekinedistämisrahastoon maksettavasta pakollisesta 500 000 euron suuruisesta vuotuisesta rahoitusosuudesta, johon tarvittavat varat otetaan budjettikohdasta B1-3811. Euroopan yhteisön osuus on 809,7/1000 eli 80,97 prosenttia, mikä vastaa 404 850 euroa vuodessa. Tämä määrä on kiinteä ja säilyy muuttumattomana vuosina 2003 ja 2004. Lisäksi komission henkilöstön osallistuminen kaksi kertaa vuodessa pidettäviin IOOC:n istuntoihin ja eri komiteoiden kokouksiin vie arviolta 70 henkilötyöpäivää vuodessa. Tämän ehdotuksen tarkoituksena on valtuuttaa komissio äänestämään yhteisön nimissä sopimuksen voimassaolon jatkamisen puolesta enintään 18 kuukaudella. IOOC:n koko varainhoidon tarkastuksen tuloksia odotettaessa komissio varaa kuitenkin itselleen oikeuden muuttaa tätä ehdotusta, kun tulokset saadaan. 2003/0112 (ACC) Ehdotus: NEUVOSTON PÄÄTÖS yhteisön kannan vahvistamisesta vuonna 1986 tehdyn oliiviöljyä ja syötäviksi tarkoitettuja oliiveja koskevan kansainvälisen sopimuksen voimassaolon jatkamisen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa, ottaa huomioon komission ehdotuksen [1], [1] EYVL C ..., ..., s. ... sekä katsoo seuraavaa: (1) Yhteisö hyväksyi oliiviöljyä ja syötäviksi tarkoitettuja oliiveja koskevan vuoden 1986 kansainvälisen sopimuksen (jäljempänä 'sopimus') neuvoston päätöksellä 87/401/ETY [2], ja siihen tehtävät muutokset hyväksyttiin vuonna 1993 neuvoston päätöksellä 93/622/EY [3]. Sopimuksen voimassaoloa on jatkettu kahden vuoden pituisilla jaksoilla ja viimeksi 30 päivänä kesäkuuta 2003 päättyvällä kuuden kuukauden jaksolla. Sopimus päättyy silloin, jollei kansainvälinen oliiviöljyneuvosto (jäljempänä 'IOOC') päätä jatkaa sitä. Sopimuksen voimassaoloa ehdotetaan jatkettavaksi enintään 18 kuukauden jaksolla. [2] EYVL L 214, 4.8.1987, s. 1. [3] EYVL L 298, 3.12.1993, s. 36. (2) Sopimuksen tarkoituksena on edistää kansainvälistä yhteistyötä oliiviöljyn ja syötäviksi tarkoitettujen oliivien aloilla. Sopimuksen voimassaolon jatkaminen on tämän vuoksi yhteisön etujen mukaista. (3) Yhteisöä IOOC:ssa edustava komissio olisi tämän vuoksi valtuutettava äänestämään sopimuksen voimassaolon jatkamisen puolesta, ON PÄÄTTÄNYT SEURAAVAA: Ainoa artikla 1. Hyväksytään oliiviöljyä ja syötäviksi tarkoitettuja oliiveja koskevan kansainvälisen sopimuksen voimassaolon jatkaminen enintään 18 kuukauden jaksolla. 2. Komissio valtuutetaan ilmaisemaan tämä kanta kansainvälisen oliiviöljyneuvoston kevätistunnossa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Toimiala: Maatalous Toiminnat: Ulkosuhteet (B7-8210) sekä yleinen toimintatuki ja koordinaatio (B1-3811) Toimenpiteen nimi: Oliiviöljyä ja syötäviksi tarkoitettuja oliiveja koskeva kansainvälinen sopimus, 1986 (B7-8210); Menekinedistämistoimet (B1-3811) 1. BUDJETTIKOHTA/-KOHDAT B7-8210: Kansainväliset maataloussopimukset B1-3811: Toimet kolmansissa maissa 2. NUMEROTIEDOT 2.1. Toimenpiteen kokonaismäärärahat (B-osa): milj. euroa maksusitoumusmäärärahoina a) 2003 (toinen vuosipuolisko): 1,962 (budjettikohta B7-8210) 0,202 (budjettikohta B1-3811) b) 2004: 4,235 (budjettikohta B7-8210) 0,405 (budjettikohta B1-3811) 2.2. Toimenpiteen soveltamisaika: Kalenterivuodet 2003 (1. heinäkuuta-31. joulukuuta) ja 2004 2.3. Monivuotinen kokonaismenoarvio: a) Maksusitoumusmäärärahojen (MSM)/maksumäärärahojen (MM) aikataulu (rahoitustuki) milj. euroa (kolmen desimaalin tarkkuudella) >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa X Ehdotus on tehdyn ohjelmasuunnitelman mukainen. 3. Budjetin ominaisuudet (budjettikohdan b7-8210 osalta) >TAULUKON PAIKKA> Budjetin ominaisuudet (budjettikohdan b1-3811 osalta) >TAULUKON PAIKKA> 4. OIKEUSPERUSTA Euroopan yhteisön perustamissopimuksen 133 artikla yhdessä sen 300 artiklan 2 kohdan ensimmäisen virkkeen kanssa. 5. KUVAUS JA PERUSTELUT 5.1. Yhteisön tuen tarve 5.1.1. Toiminnan tavoitteet Koska yhteisö on taloudellisesti tärkeä tekijä maatalousalalla, sen olisi osallistuttava kansainvälisten maatalousjärjestöjen toimintaan. Jäsenyys kansainvälisessä oliiviöljyneuvostossa auttaa yhteisöä seuraamaan oliiviöljyn ja syötäviksi tarkoitettujen oliivien markkinoiden kehitystä ja siten puolustamaan etujaan näiden tuotteiden osalta. Vuonna 1986 tehdyllä oliiviöljyä ja syötäviksi tarkoitettuja oliiveja koskevalla kansainvälisellä sopimuksella tuetaan kansainvälistä yhteistyötä ja myötävaikutetaan näiden tuotteiden markkinoiden kehitykseen ja vakauteen. 5.1.2. Ennakkoarviointiin liittyvät toimenpiteet Ei saatavilla 5.1.3. Jälkiarvioinnin perusteella toteutetut toimenpiteet Ei saatavilla. 5.2. Suunnitellut toimet ja yhteisön rahoitustukea koskevat yksityiskohtaiset säännöt Yhteisö suorittaa vuotuisen jäsenmaksun ja IOOC:n menekinedistämisrahastoon osoitettavan maksun kansainvälisen sopimuksen mukaisesti. Nämä velvoitteet on täytettävä niin kauan, kuin yhteisö on kansainvälisen sopimuksen allekirjoittanut osapuoli. Yhteisöä edustava komissio ja muut IOOC:n jäsenet osallistuvat aktiivisesti IOOC:n toimintaan ja hyödyntävät täysimääräisesti jäsenyydestä koituvat edut. 6. RAHOITUSVAIKUTUKSET 6.1. Kokonaisrahoitusvaikutus, B-osa (koko ohjelmakaudeksi) 6.1.1. Rahoitustuki Maksusitoumusmäärärahat (milj. euroa kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B-osa (koko ohjelmakaudeksi) Toimenpiteen 1 osalta määrä on arvioitu kansainvälisen oliiviöljyneuvoston vuoden 2003 ensimmäiseksi puoliskoksi laatiman hallintobudjetin perusteella, ja arviossa otetaan huomioon EY:n nykyinen osuus. Vuodeksi 2004 on ennakoitu viiden prosentin lisäys. Vuoden 2004 lopullisista luvuista voidaan päättää tarkemmin vasta IOOC:n sisäisen uudistuksen vuoksi käyttöön otettavien IOOC:n uusien sisäisten sääntöjen perusteella. Uudistusta valmistellaan ja siitä keskustellaan parhaillaan. Toimenpiteeseen 2 pätevät samat syyt. Laskelmat perustuvat kansainvälisen oliiviöljyneuvoston sopimuksessa vahvistettuun pakolliseen menekinedistämisrahastoa koskevaan osuuteen (500 000 euroa), ja niissä otetaan huomioon EY:n nykyinen 80,97 prosentin osuus. Nämä määrät ovat arvioita. Arvioihin mahdollisesti vaikuttavia epävarmuustekijöitä ovat uusien jäsenien liittyminen kansainväliseen oliiviöljyneuvostoon (Jordania ja mahdollisesti Libya), mikä aiheuttaa muutoksia EY:n osuuteen, sekä Yhdysvaltain dollarin ja euron välisten valuuttakurssien vaihteluiden painoarvo, mikä puolestaan aiheuttaa ennakoimattomia muutoksia kansainvälisen oliiviöljyneuvoston hallintobudjettiin. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3. Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. >TAULUKON PAIKKA> 8. SEURANTA JA ARVIOINTI 8.1. Seurantajärjestelmä Jäsenet seuraavat tarkasti IOOC:n toimia, ja komission virkamiehet osallistuvat säännöllisesti pidettäviin kokouksiin. 8.2. Arviointijärjestelyt ja arviointijaksot IOOC laatii säännöllisesti toimintakertomuksia, joiden perusteella sen toimintaa voidaan arvioida. Komission henkilöstö raportoi neuvoston PROBA-ryhmälle ja IOOC:n toimintaa seurataan myös tässä yhteydessä. 9. PETOSTEN TORJUNTATOIMET Vuonna 1986 tehdyn oliiviöljyä ja syötäviksi tarkoitettuja oliiveja koskevan kansainvälisen sopimuksen 17 artiklan 10 kohdassa ja 24 artiklassa sekä IOOC:n työjärjestyksen 28 artiklan d alakohdassa määrätään valvonta- ja tarkastusjärjestelmistä. Riippumattoman tilintarkastajan on varmennettava tilit. Menekinedistämisrahastoon maksettavan rahoitusosuuden osalta komission oma henkilöstö tarkastaa ja hyväksyy tilit tarvittaessa paikalla tehtävin tarkastuksin ja valvoo sopimuksia. Lisäksi IOOC:n jäsenet hyväksyivät hiljattain, että koko IOOC:n varainhoito on tarkastettava perusteellisesti. Tarkastuksen tulokset saataneen myöhemmin vuonna 2003.